VENDIM
Nr. 414, datë, 1.6.2016 

PËR NJË SHTESË FONDI NË BUXHETIN E VITIT 2016, MIRATUAR PËR MINISTRINË E KULTURËS, PËR MBULIMIN E PJESSHËM TË SHPENZIMEVE PËR REALIZIMIN E PROJEKTIT “RINDËRTIMI I BANESËS KU U NGRIT FLAMURI NË KORÇË”

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, dhe të ligjit nr. 147/2015, “Për buxhetin e vitit 2016”, me propozimin e ministrit të Financave dhe ministrit të Kulturës, Këshilli i Ministrave
VENDOSI:

1. Ministrisë së Kulturës, në buxhetin e miratuar për vitin 2016, në programin buxhetor (08220), “Trashëgimia kulturore dhe muzetë”, në zërin “Investime”, t’i shtohet fondi prej 26 000 000 (njëzet e gjashtë milionë) lekësh, për mbulimin e pjesshëm të shpenzimeve për realizimin e projektit “Rindërtimi i banesës ku u ngrit Flamuri në Korçë”.
2. Ky fond të përballohet nga fondi rezervë i Këshillit të Ministrave.
3. Ngarkohen Ministria e Financave dhe Ministria e Kulturës për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare. 

